Diari Oficial de la Generalitat Valenciana


Sumari del DOGV 1780, del 12-05-1992 (1992/824759)

DECRET 74/1992, de 28 d'abril, del Govern Valencià, pel qual s'assignen provisionalment les facultats de govern i d'administració de l'entitat pública de Sanejament d'Aigües Residuals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/28/74/dof/vci/html**

### Dades del document

Número de DOGV
:   1780

Data del DOGV
:   12-05-1992

Secció del DOGV
:   DISPOSICIONS GENERALS

Número del document
:   1992/824759


Data del document
:   28-04-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 74/1992, de 28 d'abril, del Govern Valencià, pel qual s'assignen provisionalment les facultats de govern i d'administració de l'Entitat Pública de Sanejament d'Aigües Residuals de la Comunitat Valenciana.  
La Llei 2/1992, de 26 de març, de Sanejament de les Aigües Residuals de la Comunitat Valenciana, vigent des del dia 9 d'abril d'enguany, va crear l'entitat de dret públic Entitat Pública de Sanejament Aigües Residuals de la Comunitat Valenciana assignant-ne el govern i l'administració a un consell d'administració la presidència del qual correspon al Conseller d'Obres Públiques, Urbanisme i Transports, i la vice-presidència al Conseller de Medi Ambient.  
Igualment, preveu la figura del gerent de l'entitat.  
Tanmateix, no estableix les facultats i el funcionament d'aquest consell d'administració, i al capdavall, les atribucions dels òrgans de govern i administració, la determinació dels quals es remet a l'estatut regulador de l'entitat que, segons que disposa la disposició final segona, s'ha d'aprovar en el termini de sis mesos des de l'entrada en vigor de la llei.  
No obstant aixà, la llei preveu l'elaboració, en el mateix termini de sis mesos, d'un projecte de Pla Director de Sanejament i Depuració. El compliment d'aquesta previsió el dificulta la indeterminació de les atribucions dels òrgans de l'entitat.  
Per això, cal arbitrar les mesures provisionals necessàries perquè l'entitat creada per la llei puga tenir un desplegament suficient per atendre?n les previsions mentre que s'aprova l?estatut què l'ha de regir.  
En virtut d'això, segons la disposició final primera de la Llei 2/199Z, de 2 de març, i a proposta conjunta dels consellers d'Obres Públiques, Urbanisme i Transports i de Medi Ambient, i amb la deliberació prèvia del Govern Valencià en la reunió del dia 28 d'abril de 1992,  
DECRETE  
Article únic  
1. S'atribueixen provisionalment al Conseller d'Obres Públiques, Urbanisme i Transports totes les facultats de govern i d'administració de l?Entitat Pública de Sanejament d'Aigües Residuals de la Comunitat Valenciana, creada per la Llei 2/1992, de 26 de març, de Sanejament de les Aigües Residuals de la Comunitat Valenciana.  
2. El Conseller d'Obres Públiques, Urbanisme i Transports podrà delegar l?exercici d'aquestes facultats, de la manera que considere convenient, en el Director General d'Obres Públiques i en el gerent de l?entitat.  
3. Aquesta atribució provisional de facultats quedarà sense efecte en el moment que es constituesquen els òrgans de govern i d'administració de l?entitat, conformement amb l?estatut que la regule.  
DISPOSICIO FINAL  
El decret vigirà des del dia que es publique al Diari Oficial de la Generalitat Valenciana.  
València, 28 d'abril de 1992.  
El President de la Generalitat   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
El Conseller de Medi Ambient,   
ANTONIO ESCARRE ESTEVE


Còpia Permalink ELI